Жап эртыме семын тидын шотышто куштылгырак лийын , но арестант-влакым пукшаш-йӱкташ, малыме принадлежность шотышто ""Кресты"" ончылно кызытат кугу йодыш шога. Санкт-Петербург оласе моло изолятор влакынат тыгай нелылык вашлиялтеш.

Кок ий гыч Георгий Арын шымияш школышто тунемаш тÿҥале. Ачамат туштак туныктен. Георгий ик теле мемнан дене илыш. Школышто чон йывыртен тунеме, поэт да драматург Н.С. Мухинын вуйлатыме литературно-драматический кружокыш куанен кошто. Тунам тыште тунемше А.Ф. Федорова, А.Т. Тихонова, Г.З. Ефремов да молат шке туныктышышт дене пырля лишыл яллашке концерт, спектакль дене лектын коштыт ыле. Тидак, очыни, Георгийым драматический искусство дек лишемдыш. Варажым, 30-шо ийлаште, тудо шкежат пьеса-влакым возаш пиже.

1960 ий — Роза Андреевна Попова, Марий Эл Республикын сулло эмлызыже. Куженер кундем Шой-Шӱдымарий ялыште шочын. Йошкар-Оласе медучилище деч вара Саратовысо мединститутым йошкар диплом дене тунем пытарен. Паша верже Куженер кундемысе рӱдӧ эмлымвер дене кылдалтын. Ынде ятыр ий тудо кундемын тӱҥ акушержылан шога, тӱҥ врачын алмаштышыже сомылымат шукта.

Тыгак, тӱрлӧ йӧн дене кечым шотлмашлан кӧра ме эртымгорным йоҥлыш палемден кертына. Мигель Сервантес ден Уильям Шекспир 23 Вӱдшорышто, 1616 ийыште коленыт, но тиде колымаш-влак коклаште 10 кече ойыртем уло (Испанийыште у стиль почеш тӱҥалтыш гычак иленыт, а Кугу Британийыште григориан кечышотым 1752 ийыште гына пуртеныт.

Валентин Колумбын творчествыже поснак кудлымшо ийлаште пеледеш. Мурпаша вияҥме корныштыжо икмыняр ужашым ончыкташ лиеш. Икымшыже, мутат уке, школышто тунеммыж годым возымо да «Сборникем ямде!» манын кычкыралме пагытше. Тиде 1950–1954 ийласе мурсаскаже. Кокымшо, студент жапысе 1954 – 1959-ше ийла. Тиде жапыште поснак йöратымаш темылан ятыр почеламут-влак сералтыныт. Мутлан, «Первый йöратымаш», «Йöратымаш шуаралтме жапеш» да тулеч молат. Валентин Колумбын поэзийже литературышто поснак ойыртемалтше. Уло мурпаша корныжым тудо ийгот да шÿм-чон шижмаш шот дене самырыкак эртен, санденак иктаҥаш тукымжо да комсомол нерген йöратен, шÿм шолын возен. Валентин Колумб шкежак комсомол пашаш кушкын, комсомол деч илаш, келгын шонаш тунемын. Арамлан огыл марий комсомолын Олык Ипай лÿмеш премийжым эн ончыч Валентин Колумблан пуымо.

Симферополь (рушла Международный аэропорт Симферополь, украинла Міжнародний аеропорт Сімферополь, крымтатарла Aqmescit Halqara Ava Limanı) — аэропорт Симферопольыште, Россий.

Пекшек (пошкыртла Бикшик) (рушла Бикшиково) — Российыште Пошкырт Элын Мишкан кундемыштыже верланыше Монаръял ял шотан илемыш пурышо ял. Калыкчот: 287 еҥ (2002 ий), 282 еҥ (2009 ий), 277 еҥ (2010 ий).

Верхний Мир (рушла Верхний Мир) — Российыште Марий Элын Марий Тӱрек кундемыштыже верланыше Марий ял шотан илемыш пурышо ял. Калыкчот: 26 еҥ (2000 ий), 15 еҥ (2010 ий).

Садыгак, муро-влак деке шӱмаҥмаш Сапаевын пашаштыже кугу верым налеш. 1955 ийыште тудо шке ойпогыжым ямдыла. ""Муро-влак"" ойпого марий книга савыктышыште вес ийын лектеш. Тышке 20 муро пурен. Вара вигак вес муро ойпогым ямдыла.